
72                                                  DR 31.7.2018                                                                         

 

 

Puan Hajah Siti Zailah binti Mohd Yusoff [Rantau Panjang]: Terima kasih Yang 
Berhormat Menteri. Banyak isu wanita yang saya sentuh dalam perbahasan yang telah 
dijawab oleh Yang Berhormat Menteri. Saya ingin penjelasan lagi berkaitan dengan LGBT di 
antara isu besar yang kita bimbang sekiranya perkara ini tidak dibendung, ia akan menjadi 
satu bala besar kepada negara kita. Apa lagi melibatkan remaja bawah 18 tahun yang 
semakin meningkat. 

Jadi, adakah kementerian mempunyai angka? Daripada sudut undang-undang, 
berapakah tindakan kes yang telah diambil tindakan kerana kesalahan yang melibatkan 
LGBT terutama yang melibatkan umat Islam? Sekiranya tidak ada tindakan tegas walaupun 
kita tahu ada kaedah dakwah memujuk tetapi bagi mereka yang seolah-olah menjadi satu 
hobi mereka perkara ini, menjadi kebiasaan mereka, maka perkara ini tidak boleh dibiarkan 
sebab ini adalah satu penyakit yang besar kesannya kepada masyarakat.  

Jadi, apakah tindakan yang dibuat oleh kementerian untuk memastikan budaya 
yang jijik ini tidak diteruskan ataupun tidak akan berterusan dalam negara kita? Minta 
penjelasan. 

Dato’ Seri Dr. Wan Azizah Wan Ismail: Ya Yang Berhormat Rantau Panjang. Saya 
kira Menteri di Jabatan Perdana Menteri bab agama dapat menjawab ini. Saya tidak 
mempunyai statistik dalam Kementerian Wanita. 

■1620 

 Dalam hal ini dalam membangunkan kekeluargaan, saya sekali lagi menegaskan 
kerjasama semua pihak adalah diperlukan bagi memastikan keutuhan institusi keluarga di 
negara ini melibatkan pihak suami.  Saya mengalu-alukan pihak Yang Berhormat Bera yang 
mahu bangun dan mengambil bahagian, isteri, pihak Yang Berhormat Kepala Batas juga, 
mahu keluarga mahupun masyarakat sekeliling.  Kita semua adalah satu- dapatkan satu 
rumpun yang masyarakat Malaysia ini sepatutnya kita menolong satu sama lain dalam 
mengutuhkan institusi keluarga itu. 

 Yang Berhormat Rantau Panjang, kementerian mengambil maklum akan 
keprihatinan masyarakat terhadap golongan gelandangan dan isu-isu yang dihadapi oleh 
mereka. Isu gelandangan merupakan satu isu urbanisasi yang berlaku di bandar-bandar 
besar di seluruh dunia.  Negara kita golongan gelandangan tertumpu sebilangan besarnya di 
Lembah Klang dan di bandar-bandar besar lain seperti di Johor Bahru, Pulau Pinang dan 
Kuching.  Pendekatan yang diambil bagi menangani isu gelandangan, antaranya ialah 
operasi menyelamat, anjung singgah, rumah bimbingan gelandangan, sekretariat 
penyelarasan bagi menangani isu golongan gelandangan dan pusat transit gelandangan 
Kuala Lumpur. 

 Walaupun segala usaha telah diambil oleh kementerian, namun operasi 
menyelamat gelandangan ini hanya berjaya sekiranya golongan itu sendiri ingin mengubah 
diri dan cara hidup, kehidupan mereka. Masyarakat juga harus memainkan peranan untuk 
membanteras isu gelandangan.  

Saya kira ada satu juga kumpulan gelandangan yang memberikan khidmat tourist- 
untuk memberikan macam tourist guide pada tourist, pelancong-pelancong yang low budget 
ini. Mungkin untuk menolong, memperbaiki status ekonomi mereka. Ini juga kita cuba 
galakkan dengan sebaik mungkin, in syaa Allah. Walaupun segala usaha telah diambilkan, 
kita hendakkan gelandangan itu, mereka yang menjadi gelandangan ini menolong diri mereka 
sendiri.   

Untuk Yang Berhormat Batu Kawan sekali lagi, kementerian tidak mempunyai 
statistik khusus berhubung dengan bilangan bayi-bayi yang terbuang. Sebab bila bayi itu 
terbuang, kita tidak tahu siapa yang buangnya.  

 

 

 



Puan Hajah Siti Zailah binti Mohd Yusoff [Rantau Panjang]: Terima kasih Yang Berhormat Menteri. Banyak isu wanita yang saya sentuh dalam perbahasan yang telah dijawab oleh Yang Berhormat Menteri. Saya ingin penjelasan lagi berkaitan dengan LGBT di antara isu besar yang kita bimbang sekiranya perkara ini tidak dibendung, ia akan menjadi satu bala besar kepada negara kita. Apa lagi melibatkan remaja bawah 18 tahun yang semakin meningkat. Jadi, adakah kementerian mempunyai angka? Daripada sudut undang-undang, berapakah tindakan kes yang telah diambil tindakan kerana kesalahan yang melibatkan LGBT terutama yang melibatkan umat Islam? Sekiranya tidak ada tindakan tegas walaupun kita tahu ada kaedah dakwah memujuk tetapi bagi mereka yang seolah-olah menjadi satu hobi mereka perkara ini, menjadi kebiasaan mereka, maka perkara ini tidak boleh dibiarkan sebab ini adalah satu penyakit yang besar kesannya kepada masyarakat. Jadi, apakah tindakan yang dibuat oleh kementerian untuk memastikan budaya yang jijik ini tidak diteruskan ataupun tidak akan berterusan dalam negara kita? Minta penjelasan. Dato' Seri Dr. Wan Azizah Wan Ismail: Ya Yang Berhormat Rantau Panjang. Saya kira Menteri di Jabatan Perdana Menteri bab agama dapat menjawab ini. Saya tidak mempunyai statistik dalam Kementerian Wanita. #1620. Dalam hal ini dalam membangunkan kekeluargaan, saya sekali lagi menegaskan kerjasama semua pihak adalah diperlukan bagi memastikan keutuhan institusi keluarga di negara ini melibatkan pihak suami. Saya mengalu-alukan pihak Yang Berhormat Bera yang mahu bangun dan mengambil bahagian, isteri, pihak Yang Berhormat Kepala Batas juga, mahu keluarga mahupun masyarakat sekeliling. Kita semua adalah satu- dapatkan satu rumpun yang masyarakat Malaysia ini sepatutnya kita menolong satu sama lain dalam mengutuhkan institusi keluarga itu. Yang Berhormat Rantau Panjang, kementerian mengambil maklum akan keprihatinan masyarakat terhadap golongan gelandangan dan isu-isu yang dihadapi oleh mereka. Isu gelandangan merupakan satu isu urbanisasi yang berlaku di bandar-bandar besar di seluruh dunia. Negara kita golongan gelandangan tertumpu sebilangan besarnya di Lembah Klang dan di bandar-bandar besar lain seperti di Johor Bahru, Pulau Pinang dan Kuching. Pendekatan yang diambil bagi menangani isu gelandangan, antaranya ialah operasi menyelamat, anjung singgah, rumah bimbingan gelandangan, sekretariat penyelarasan bagi menangani isu golongan gelandangan dan pusat transit gelandangan Kuala Lumpur. Walaupun segala usaha telah diambil oleh kementerian, namun operasi menyelamat gelandangan ini hanya berjaya sekiranya golongan itu sendiri ingin mengubah diri dan cara hidup, kehidupan mereka. Masyarakat juga harus memainkan peranan untuk membanteras isu gelandangan. Saya kira ada satu juga kumpulan gelandangan yang memberikan khidmat tourist- untuk memberikan macam tourist guide pada tourist, pelancong-pelancong yang low budget ini. Mungkin untuk menolong, memperbaiki status ekonomi mereka. Ini juga kita cuba galakkan dengan sebaik mungkin, in syaa Allah. Walaupun segala usaha telah diambilkan, kita hendakkan gelandangan itu, mereka yang menjadi gelandangan ini menolong diri mereka sendiri. Untuk Yang Berhormat Batu Kawan sekali lagi, kementerian tidak mempunyai statistik khusus berhubung dengan bilangan bayi-bayi yang terbuang. Sebab bila bayi itu terbuang, kita tidak tahu siapa yang buangnya.